Nerdanel

Nerdanel Noldoron né yeldë Mahtano, i túra tano. Anes anistaina ve veri Fëanáro Finwion.

Órë
Nerdanel anaië estaina Nerdanel Saila. Mernes hanya i sámar exë quenion mal lá turë ta.



Curwë
Ve atarya, Nerdanel nér maitë tinconen, ananta curwë sina úmë senwa imbi nissi Noldoron. Nerdanel pollë carë tanwi ta ve anwa queni, lússen, queni sáver ta nér anwa ar rincë quetë tanna.

Omentië
Né mára Nerdanelen lelya ter Aman eressë. Minessë lendar sinëo, martanë minya omentierya as Fëanáro. Apa, lendentë uo.



Híni
Nerdanel nostanë otso yondor. Estas i minya lempë Maitimo, Macalaurë, Tyelcormo, Carnistir, ar Atarincë. I enquëa ar otsëa nér ónoni, ar i yestassë estas yúyo hína Ambarussa.

Essë
I telco essëo Nerdanelo uma istaina. Cé nás Nerdanell- hya Nerdaneld-, mal umalvë ista. Sië “Nerdanelen” ar “Nerdanelo” cé umë téra.